Уебинар „Как да се справим с онлайн обучението на децата?“
2021-01-12 18:00 - 19:00 (Europe/Helsinki)
Ако детето ти е ученик, най-вероятно ти се налага да балансираш между работата си и обучението му в домашни условия. Няма значение дали имаш собствен бизнес, работиш на свободна практика или на трудов договор – трябва да изпълниш служебните си ангажименти. Как същевременно да си полезен на детето по време на обучението му у дома? Как да преодолееш трудностите, пред които ситуацията те изправя? На тези и много други въпроси получаваш отговор от психолога Доника Боримечкова.
Запиши се за участие в уебинара, за да научиш още:

можеш ли да допринесеш за по-качественото образование;
как да реагираш, когато детето поиска да му помогнеш за домашна работа или урок.

Обучението се провежда в две части:

На 12.01.2021 г. – за родители с деца от първи до четвърти клас;
На 19.01.2021 г. – за родители с деца от пети до осми клас.

За кого е подходящо събитието

За родители на ученици.

Лектор

Доника Боримечкова е психотерапевт и детски психолог. В продължение на 5 години е работила като психолог в детска градина, а от 10 години развива лична практика.

Входът е платен, с предварителна регистрация.

Обучение „Ефективна комуникация „ръководител-служител“
2021-01-13 | ул. „Будапеща“ 92, ул. „Будапеща“ 92, София, Bulgaria
Ръководиш свой екип и не си доволен от начина, по който общуваш с него? Искаш да подобриш комуникацията със служителите си? Прегледай програмата на твоя обучение.
Курсът е разделен на няколко модула:

Комуникацията като процес – разбираш какви са най-често допусканите грешки в общуването между ръководител и служител.
Вербална, паравербална и невербална комуникация – лекторът обсъжда с теб начините за въздействие чрез езика на тялото, както и типовете служители според възприемането на информацията.
Телефонна комуникация – научаваш добри практики при този вид общуване.
Имейл комуникация – кога е предпочитана и какви са нейните особености.
Ефективна комуникация – акцентът е върху подходите за подобряване на разговорите и значението им за успеха на фирмата.

Разгледай цялата програма на сайта на събитието, за да разбереш какви са останалите теми, които се обсъждат в отделните модули.
За кого е подходящо събитието

За собственици на бизнес и ръководители, които искат да подобрят общуването със своите служители.

Входът е с такса, с предварителна регистрация.

Онлайн обучение „Най-добрите практики за Facebook Performance“
2021-01-13 19:00 - 21:00
Развиването на бизнес страница във Фейсбук е задача, която изисква проучване, активност и последователност. Трудно е, ако сам се грижиш за популяризирането ѝ и реализирането на рекламните кампании. От голяма полза са ти различни ресурси, включително курсове, благодарение на които да разбереш как да се възползваш максимално от социалната мрежа.
Безплатното онлайн обучение, организирано от SoftUni, със сигурност ще ти е интересно. От лектора разбираш как работи алгоритъмът на Фейсбук. Научаваш и добри практики, които можеш да приложиш веднага. Всичко това ти помага да постигнеш много по-добри резултати при управлението на рекламните си кампании.
За кого е подходящо събитието

За всички, които сами обгрижват страниците си във Фейсбук.

Лектор

Борислав Велев е експерт по дигитален маркетинг. През последните 15 години се е занимавал с цялостно уеб представяне на български и международни компании. В момента фокусът му е върху създаването на маркетинг кампании за директни клиенти.

Записът на събитието се излъчва безплатно, с предварителна регистраця.

Онлайн обучение „UX и уеб дизайн“
2021-01-16 10:00 - 2021-02-14 13:00
Начинаещ уеб дизайнер си или идеята за разработване на сайтове е привлекателна за теб. Искаш да знаеш как да създаваш интернет страници и да оформяш дизайна им така, че да подобриш потребителското преживяване. Значи това обучение е подходящо за теб. То е разделено на три модула: UX, HTML, CSS и включва теми като:

какви са основните графични елементи;
как да подобриш потребителското преживяване и поведение;
как да структурираш HTML5 документи;
как да създаваш хипервръзки и да включваш изображение в страница;
какви са типовете селектори в CSS;
как да форматираш шрифт и текст и др.

Разгледай програмата, за да разбереш какво още те очаква.
В началото на всяко занятие получаваш обратна връзка от преподавателя, както и препоръки за по-ефективна работа. В цената е включено и видео от всяка лекция. В края на обучението получаваш удостоверение за успешно завършен курс.
Лекциите се провеждат в събота и неделя – в продължение на пет седмици.
За кого е подходящо събитието

За всички, които проявяват интерес към изграждане на сайтове и подобряване на потребителското преживяване.

Лектор

Събина Василева е магистър по графичен дизайн и специалист в областта на уеб дизайна.

Събитието е с такса, с предварителна регистрация.

Ако се запишеш преди 8-и януари, цената е 314 лв., а след датата – 376 лв.
Можеш да внасяш таксата и на части.

Онлайн обучение „Основи на електронната търговия“
2021-01-23 09:30 - 2021-03-13 11:30
Развиваш собствен бизнес, но до момента поддържаш само физически магазин. Все по-често обмисляш възможността за онлайн търговия. Стартирането на интернет магазин е добро решение, но трябва да си наясно как да го разработиш. От полза ти е обучението „Основи на електронната търговия“, защото от него научаваш как да поставиш успешно начало на своите онлайн продажби.
Заяви участие, за да разбереш:

как се структурира онлайн магазин;
кои канали за комуникация да използваш, за да привлечеш клиенти;
как да рекламираш бизнеса си;
какви са принципите за работа с платформи и др.

Продължителността на обучението е осем седмици. През това време лекторът обсъжда с теб въпросите за:

идентичността на фирмата;
оптимизацията на магазина;
клиентското и следпродажбеното обслужване;
маркетплейс платформите.

Разгледай сайта, за да получиш подробна информация за програмата.
Лекциите се провеждат чрез платформата ZOOM всяка събота между 9.30 и 11.30.
За кого е подходящо събитието

За всички, които се интересуват от електронна търговия и развитие на собствен онлайн магазин.

Лектор

Никола Илчев е предприемач и основател на eCommerce Academy – академия за провеждане на семинари и обучения на тема онлайн търговия.

Събитието е с такса самоучастие, с предварителна регистрация.

Онлайн обучение „Уверена, устремена, успешна“
2021-01-25 17:30 - 2021-06-25 22:00
Чувстваш ли удовлетворение от работата си? Или по-скоро осъзнаваш, че не си развила пълния си потенциал заради собствените си ограничения? Ако си отговаряш положително на втория въпрос, вероятно си наясно, че увереността е онова качество, което ти липсва, съответно – заради което се проваляш.
Курсът ти е полезен, ако искаш и си готова да работиш за собствената си промяна. Помага ти да повишиш самооценката си и да се научиш на постоянство и последователност в действията си. Всичко това те прави по-успешна в професионален план.
Благодарение на обучението и на собствените си усилия ще:

развиеш увереността и самооценката си;
започнеш да отстояваш границите си;
разбереш как да си поставяш цели, адекватни на ценностите ти и др.

Разгледай и програмата по месеци.
Курсът включва:

шест онлайн срещи – всяка с продължителност 4 часа;
участие в малка група – до 12 души и работа по двойки;
насоки за домашна работа и допълнителни ресурси;
6 подробни мейла с обратна връзка относно домашните задания.

Приготви се за много практическа работа.
В края на програмата очаквай онлайн среща за обсъждане на прогреса на участниците.
За кого е подходящо събитието

За жени, на които им липсва самоувереност, целеустременост и способност да поставят граници в професионален аспект.

Лектор

Лили Георгиева е сертифициран кариерен консултант и създател на методологията за промяна „Устрем“. Основната ѝ цел е да помогне на хората да постигнат удовлетворение в професионален план. Работила е като HR в международни компании.

Събитието е с такса, с предварителна регистрация.

Участвай в онлайн фокус група за създаването на нови кариерни програми
2021-01-25 18:00 - 2021-01-28 20:00
Поставяш кариерата си на първо място и се стремиш да се развиваш в своята сфера или приоритет за теб е личностното израстване. Сподели своя опит и съдействай на младите хора да преоткрият възможностите си! Ако си между 19 и 40 години, включи се в дискусията, организирана от NEXTSTEP.bg. Целта на проекта е да помогне на младежите да направят първите си стъпки към израстването в личен и в професионален план.
Какво се изисква от теб? Да споделиш:

кои трудности ти пречат да си по-успешен;
какви ресурси или информация могат да улеснят просперитета ти;
какво те мотивира да учиш и да се развиваш.

Дискусията се провежда онлайн, а това са само част от въпросите, които обсъждаш с организаторите.
Ако участваш, не само внасяш яснота относно някои от проблемите на младите, но и получаваш достъп до личностен тест от NEXTSTEP.bg. Тестът ти помага да опознаеш по-добре себе си, силните си страни и ти посочва някои потенциални възможности за реализация.
Включи се в събитието чрез платформата ZOOM на:

25 януари, ако си между 19 и 28 години;
28 януари, ако си между 29 и 40 години.

За кого е подходящо

За хора между 19 и 40 години, които биха споделили своя опит относно личностното или кариерното си израстване.

Участието е без такса, с предварителна регистрация.

Онлайн обучение „Еврофинансиране за бизнеса“
2021-01-29
Ако си управител или собственик на малка/средна компания и искаш да получиш по-голяма яснота относно възможностите за подкрепа на бизнеса, този семинар е за теб. В момента редица европейски програми осигуряват финансиране на проекти в областта на:

енергийната ефективност;
технологичната модернизация;
човешките ресурси;
иновациите и др.

Вземи участие, за да разбереш как и защо да кандидатстваш по:

ОП „Иновации и конкурентоспособност“ 2014-2020.
ОП „Развитие на човешките ресурси“ 2014-2020.
Програма за развитие на селските райони 2014-2020.

От лектора научаваш:

кои са отворените позиции и какви документи са ти необходими;
какъв размер на финансиране можеш да заявиш;
как да подбереш партньорите и подизпълнителите си и др.

Срещата се провежда онлайн. Добре е да имаш микрофон, за да задаваш въпросите си.
Получаваш отстъпка, ако участваш с друг член на твоята организация/фирма, както и ако си член на Лийн клубoвете към „Алфа Куолити“.

За кого е подходящо събитието

За основатели на организации, мениджъри и собственици на фирми.
За всички, които се интересуват от възможностите за европейско финансиране на проекти.

Обучението е с такса, с предварителна регистрация.

Цената е без включено ДДС.

Ако имаш въпроси, свържи се с организаторите на следните телефони: 02 868 75 31, 0882 606008.

Дистанционно обучение „Онлайн и медийно поведение“
2021-01-29 09:30 - 14:30
Интернет пространството предлага много възможности, но е важно да можеш и да се възползваш от тях. Ако твоята работа е обвързана предимно с онлайн общуването, важно е представянето ти да е на ниво. Включи се в обучението, ако искаш да подобриш своя виртуален профил.
Програмата е разделена на три модула:

Медийно поведение, представяне и нетикет (интернет етикет).
Онлайн презентиране.
Фалшиви новини и алтернативни факти.

От Мария Касимова-Моасе научаваш:

Какви са спецификите на видео и телевизионния формат.
Как да изградиш своя цялостен интернет образ чрез мейл, блог, влог и профил в социалните мрежи.
Какво да бъде поведението ти по време на онлайн интервю за работа, презентация, семинар или работна среща.
Как се използват фалшивите новини за менажиране на общественото мнение и др.

Виж цялата програма на събитието, за да си наясно с какво още ще ти е полезно.
За кого е подходящо събитието

За всички, които искат да подобрят своето онлайн представяне.

Лектор

Мария Касимова-Моасе е консултант по етикет, протокол и медийно поведение. Учила е в Париж, Лондон и Брюксел.

Събитието е с такса, с предварителна регистрация.

Цената е без включено ДДС.
Получаваш отстъпка, ако участваш с още минимум двама души от твоята организация.
Регистрирай се до 24.01.2020 г., за да заплатиш цената от 85 лв.

Онлайн лекция „Видео стрийминг“
2021-01-29 18:00 - 19:30
Използваш всяка възможност за привличане на клиенти. Създал си профили и страници в различни социални мрежи и се учиш как да ги развиваш. Виж това събитие, сигурно ще ти е полезно.
Фокусът му е насочен към споделянето на живата връзка като похват за достигане до потребителите. По време на лекцията разбираш как да увеличиш ангажираността на аудиторията си в YouTube, Facebook, TikTok чрез видео стрийминга. Лекторът ти представя и полезна платформа, която можеш да използваш за своите видеа.
Обучението е с практическа насоченост.
За кого е подходящо събитието

За всички, които искат да използват ефективно видео стрийминга.

Лектор

Анна Христова е управител на агенция „Аdline Bulgaria“. Има над 5 години опит в управлението на социални мрежи и в сферата на маркетинга.

Събитието е без такса, с предварителна регистрация.

Онлайн курс „Бранд мениджмънт“
2021-02-01 18:30 - 2021-03-01 19:30
Развиваш собствен бизнес и искаш той да е разпознаваем, името ти да се отличава от това на конкурентите. Изграждането на собствена марка е задача, която изисква постоянство и търпение. От полза в това начинание са ти обучителните курсове. Такъв е и „Бранд мениджмънт“. Запиши го, за да разбереш:

как да развиеш и управляваш своя бранд;
кои фактори ти помагат да се отличиш;
как да защитиш марката си като своя интелектуална собственост;
кои са най-честите грешки, как да ги предотвратиш и др.

Обучението се провежда онлайн в рамките на 30 учебни часа, а срещите са разпределени в удобно за курсистите време.
За кого е подходящо събитието

За всички, които искат да развият свой успешен бранд.

Лектор

Гл. ас. д-р Димитър Трендафилов – преподавател в НБУ и главен асистент на програма „Маркетинг“. От 2 години е и помощник-ректор по международната дейност на НБУ.

Събитието е с такса, с предварителна регистрация. Запиши се на следните координати:

0884 824542;
uppo@nbu.bg.

Уебинар „Имейл маркетинг – ефективно, работещо, нужно“
2021-02-04 13:00 - 14:00
Занимаваш с маркетинг, социални медии или комуникации и си наясно, че имейл маркетингът продължава да е мощен инструмент за привличане на клиенти. Ако не можеш все още да го използваш умело и се колебаеш в знанията и уменията си, онлайн курсът ти е от полза. Участвай, за да разбереш:

какво ти е нужно, за да създадеш успешна кампания;
добри практики за по-високи резултати.

Жюстин Томс споделя с теб детайли относно планирането и провеждането на ефективни кампании.
За кого е подходящо събитието

За маркетолози, копирайтъри, специалисти в сферата на комуникацията.

Лектор

Жюстин Томс е маркетинг експерт и основател на уеб агенция „ABC Design & Communication“. Автор и съавтор на няколко книги за маркетинг, сред които „Успешен онлайн маркетинг с 65 примера от практиката“. Преподавател е в НБУ и SoftUni Digital.

Събитието е без такса, с предварителна регистрация.

Онлайн курс за начинаещи „Фотография и видео“
2021-02-06 14:30 - 2021-03-20 18:30
Имаш интерес към видеообработката? Искаш да се научиш да правиш монтаж и да заснемаш видеа, подходящи за YouTube? Може би са ти нужни базисни познания, а целта ти е да създаваш материали за различните социални мрежи и с това да привличаш по-голяма аудитория. Курсът ти е полезен, защото ти дава основата, върху която да стъпиш.
Запиши се, за да научиш как да:

избереш подходяща програма за обработка;
монтираш своето първо видео;
заснемеш материал за TikTok или YouTube.

От страницата на събитието разбираш каква е програмата, която ще следваш.
Обучението се провежда в рамките на 6 занятия – по 2 часа седмично.
За кого е подходящо събитието

За хора, които проявяват интерес към видеообработката, но нямат опит и познания.

Лектор

Марина Николова е работила като режисьор и сценарист в Нова Телевизия, БТВ, БНТ и други телевизии. Основател е и на „NIM Animations“ – училище за кино и телевизия за деца.

Събитието е с такса самоучастие, с предварителна регистрация.
Ако имаш въпроси относно записването или програмата, позвъни на тел. 0888 796673.

Уебинар „Три причини да станеш учител“
2021-02-11 18:30 - 19:30
Ти си от хората, които не са безразлични към състоянието на образователната ни система. Нещо повече – виждаш, че има какво да се подобри и с удоволствие би дал своя принос. А обмислял ли си възможността да практикуваш професия с кауза? Ако всичко това е валидно за теб, то още сега можеш да:

разгледаш сайта на „Заедно в час“, за да се запознаеш с мисията на организацията и принципите ѝ на работа;
заявиш участие в уебинара „Три причини да станеш учител“.

Събитието ти е полезно, защото не само ти разкрива една нова професионална перспектива, но и те среща с всички страни, които участват в системата – учител, ученик, студент. Представя ти техните гледни точки, а това ти помага да вземеш решение дали да се насочиш към учителската професия.
За кого е подходящо

За младежи, които искат да променят образователната система и да се превърнат във вдъхновяващи учители.

Уебинарът е без такса, с предварителна регистрация.

Уебинар „Онлайн работни срещи: технически и социални умения“
2021-02-12
Виртуалното общуване все по-често измества живото, а през последната година то е основен начин на комуникация. Може би и на теб ти се налага да провеждаш онлайн разговори с партньори или клиенти. Или пък си решил да споделиш знанията си с по-широка аудитория и обмисляш създаването на интернет курс. Във всеки от случаите обучението ти е полезно, защото ти помага да подобриш своето онлайн общуване.
По време на събитието научаваш:

как да задържаш вниманието на участниците;
как да поискаш обратна връзка;
кои са най-често срещаните проблеми и как да ги разрешиш;
кои инструменти са ти в помощ и как да ги използваш;
какви са възможностите на всяка от платформите: Skype, Zoom, Webex, Teams и Adobe Connect.

За кого е подходящо събитието

За всички, които искат да подобрят интернет комуникацията си с партньори, клиенти и др.

Входът е с такса, с предварителна регистрация.

Цената е без ДДС.
Ако се включиш с друг участник от твоята организация, получавате 10% отстъпка.

Онлайн обучение „Маркетинг уикенд в туризма с Xplora Human Digital“
2021-02-13 10:00 - 2021-03-07 12:00
Управител си на малък семеен хотел и се интересуваш от възможностите за достигане до повече гости. Стремиш се към присъствие в интернет пространството – имаш собствен сайт или си на път да създадеш такъв; поддържаш страници и профили в социалните мрежи. Наясно си, че маркетинг обученията са полезни. От тях научаваш как работят комуникационните канали, благодарение на които достигаш до своята целева група. Още едно събитие, подходящо за теб и насочено към туристическия бранш, е „Маркетинг уикенд в туризма“. Запиши го, за да разбереш:

наистина ли ти е нужен уебсайт;
защо доброто съдържание и качествените снимки са важни;
как да оставиш повече свои клиенти доволни след промените, които епидемията от Covid-19 внесе;
какви са възможностите на бизнес страницата във Фейсбук;
как да използваш ефективно Google Ads.

Лекциите се водят в различни дни между 13.02. и 07.03. Разгледай програмата на събитието, за да разбереш кои са датите и часовете на провеждане на всяка от тях.
За кого е подходящо

За маркетолози, управители на хотели и туристически агенции.

Лектори

Лекторите са специалисти в областта на дигиталния маркетинг.

Събитието е без такса, с предварителна регистрация.

Уебинарът се излъчва и във Фейсбук страницата на Brand Star.

Създаване на интерактивно виртуално обучение – онлайн курс
2021-02-15 19:00 - 2021-03-29 20:00
Специалист си в конкретна област, трупал си знания и практически опит години наред и смяташ, че е време да ги споделиш с по-широк кръг от хора. Наясно си, че интернет ти дава възможност да достигнеш до голяма аудитория и обмисляш да създадеш виртуално обучение, но не знаеш как да го реализираш.
Запиши курса, за да разбереш:

как да направиш своето събитие достатъчно интересно, полезно и информативно;
как да ангажираш и вдъхновяваш, докато преподаваш.

След като минеш курса ще можеш сам да създадеш интерактивно онлайн обучение.
Той е практически насочен. Работиш в малка група и получаваш помощ от специалистите и обратна връзка от тях.
За кого е подходящо събитието

За хора, които искат да споделят опита и знанията си чрез виртуално обучение.

Участието е с такса, с предварителна регистрация.
Ако имаш въпроси, свържи се с организаторите на тел.: 0800 1 88 66.

Онлайн дискусия „Лидери за НОВО НАЧАЛО“
2021-02-17 18:30 - 20:00
Епидемията от Covid-19 преобрази и света, и страната ни. Ако ти самият имаш отношение към случващото се през последната година и мислиш, че е дошло време за промяна в обществото ни, вземи участие в дискусията „Лидери за НОВО НАЧАЛО“. Целта на организаторите е да създадат поредица от срещи, в които граждани и лидери от различни области да работят заедно за по-устойчиво общество.
Темите, които се обсъждат по време на предстоящото събитие, са:

как изглежда устойчивата икономическа система;
природните ресурси – трябва ли да ни е грижа за тях;
технологиите и тяхното приложение в настоящето;
трансформирането на индустрията и развитието на обществото.

За кого е подходящо събитието

За всички, които искат да видят позитивна промяна в страната след Covid-19.

Участници

Д-р Джейн Муита – представител на Уницеф за България.
Димитър Цоцорков – председател на Надзорния съвет, Асарел Медет.
Ирена Цакова – директор „Разрешителни и правни дейности“ за дружествата на „Дънди Прешъс Металс“ в България.
Д-р Марина Стефанова – председател на Българската асоциация на специалистите по корпоративна социална отговорност; създател и директор на мултимедийната информационно-образователна програма „CSR AdviceBox“ на фондация „Каузи“.
Специален гост е проф. д-р Уейн Вайсър – преподавател в Кеймбридж, в Института за устойчиво лидерство.

Събитието е безплатно, излъчва се пряко в YouTube канала на НБУ.

Онлайн обучение „Дигитален ПР и социални медии“
2021-02-19 19:00 - 21:00
Учиш ПР или искаш да се развиваш в тази сфера. Наясно си, че ако в миналото дейността на специалистите е била обвързана предимно с публикации в традиционните канали за комуникация, то днес тя се е изместила и в дигиталната среда. Гледай записа на обучението и разбери какви умения и знания са ти нужни, за да се развиваш като дигитален ПР експерт.
От лектора научаваш повече за:

анализа на аудиторията и похватите за достигане до нея;
писането на прессъобщения;
създаването на контакти с журналисти и инфлуенсъри;
анализа на резултатите от действията ти и др.

Можеш да гледаш записа на събитието онлайн, безплатно.
За кого е подходящо събитието

За всички, които искат да се развиват като ПР експерти.

Лектор

Етиен Янев е ПР специалист. Завършил е магистратура по дигитален маркетинг и социални медии към Sheffield University. В момента е преподавател в Руската Президентска Академия в Москва.

Записът е безплатен, с предварителна регистрация.

Онлайн обучение „Финансово-счетоводни аспекти при онлайн търговия и електронни магазини“
2021-02-25 10:00 - 12:00
Обмисляш създаването на онлайн магазин или вече работиш в тази посока. Ако си започнал да реализираш идеята си, вероятно виждаш колко много неизвестни има пред теб – включително и от счетоводен характер. Да откриеш ли собствена фирма или да работиш като частно лице? Трябва ли да се регистрираш по ДДС? Коя платформа да избереш? Всички тези въпроси, а и още много други, не ти дават мира. В такъв случай онлайн обучението е подходящо за теб.
Запиши го, за да разбереш:

какви са спецификите при работата с различните маркетплейси (Etsy, Amazon, Emag и др.);
какви са особеностите на някои от популярните платформи за онлайн магазини;
подробности относно ДДС регистрацията в страната и в чужбина;
повече за POS терминалите и различните платежни системи;
най-важните аспекти на Наредба Н-18;
какви данъци се дължат за стоките, обложени с мито и др.

Разгледай цялата програма на събитието, за да разбереш какви други въпроси ще се дискутират.
За кого е подходящо

За всички, които обмислят да създадат собствен онлайн магазин.

Лектор

Христо Петров, основател на счетоводна къща „Голдън Вижън“. Ръководи екип, специализиран в счетоводството за онлайн бизнеси.

Обучението е с такса, с предварителна регистрация.

Ако закупиш билет до 22.02., цената е 60 лв.

Book Talks vol.17 – събитие от хибриден тип
2021-02-25 19:00 - 21:00 | WORKY, бул. Янко Сакъзов № 32, София, Bulgaria
Вдъхновяваш се от успешните личности, четеш книгите, които четат, изучаваш начина им на мислене или просто се интересуваш от литература, която те подтиква да развиваш своя потенциал. Във всеки от тези случаи изданието Book Talks е точно за теб. Ежемесечно хора от бизнес средите споделят информация за своите любими книги. Включи се през февруари на живо или онлайн, за да чуеш резюмета на:

„The laws of human nature“ – Robert Greene;
„The practice“ – Seth Godin;
„Nonviolent Communication“ – Marshall Rosenberg;
„Атлас изправи рамене“ – Айн Ранд.

Фокус на първите три книги са темите за емпатията, пълноценните взаимоотношения и общуването. Последната книга поставя основата на философията на Ранд – обективизма.
За кого е подходящо събитието

За любителите на книги, развиващи човешкия потенциал.

Книгите ще бъдат представени от:

Ивайло Кунев, автор на STRETCH – Цялостна система за баланс в живота;
Никола Томов – основател на „Aesthetic by Science“.

Събитието е с такса, с предварителна регистрация.

Цената на онлайн билета е 15 лв., а ако присъстваш на живо, таксата е 20 лв.

Онлайн обучение „E-commerce“
2021-03-01 19:00 - 2021-03-27 21:00
Развиваш малък бизнес и си решил, че искаш да го позиционираш и онлайн. Целта ти е да достигнеш до повече от своите клиенти. Наясно си, че успехът е резултат от много малки стъпки, само че не знаеш откъде да започнеш. Курсът „E-commerce“ е добро начало за теб, ако целиш сам да работиш върху електронния си магазин.
В края на обучението ще знаеш как да:

планираш и разработиш своя онлайн бизнес;
оптимизираш магазина си;
анализираш резултата от действията си.

Курсът се провежда дистанционно в реално време. Ако се включиш, имаш достъп до:

постоянен достъп до учебните ресурси;
затворена Facebook група.

Получаваш и сертификат при задоволителен резултат на изпита.
За кого е подходящо събитието

За собственици на бизнес, предприемачи и маркетолози.

Лектор

Димитър Савов е специалист в сферата на маркетинга. Основател е на дигитална агенция „Startup Masters“. Разработвал е кампании както за български, така и за чуждестранни фирми.

Обучението е с такса, с предварителна регистрация.

Онлайн обучение „Авторското право в дигитална среда“
2021-03-09 09:30 - 12:30
Поддържаш собствен блог, споделяш интересна и полезна информация, ангажираш аудиторията си. А случвало ли ти се е да попадаш на свои текстове в чужди сайтове – копирани и публикувани? Знаеш ли как да защитиш авторските си права? Ако все още не си наясно какви стъпки да предприемеш, запиши се за участие в уебинара. Полезен ти е, ако:

създаваш дизайн или съдържание за уеб;
провеждаш онлайн събития.

По време на обучението разбираш и какви са предстоящите промени в Директивата относно авторското право в цифровия единен пазар. Някои от тях са свързани с:

използването на съдържание с посочване на линк към оригиналния текст;
закрилата за онлайн публикациите и др.

В края на срещата можеш да обсъдиш свой конкретен казус с лектора.
За кого е подходящо събитието

За хора, които създават някакъв вид съдържание за уеб.

Лектор

Лектор е адв. Биляна Ангелова -–съдружник в адвокатско дружество „Димитров, Петров и Ко.”

Обучението е с такса, с предварителна регистрация.

„Питай програмист“ – безплатна, онлайн консултация със специалист
2021-03-15 - 2021-03-31
Планираш да си направиш сайт, онлайн магазин, портфолио, но нямаш представа нито откъде да започнеш, нито какъв бюджет да определиш. Или се двоумиш между къстъм разработка и CMS платформа. Какъвто и въпрос да имаш относно твоя бъдещ уеб сайт, сега е моментът да се възползваш от безплатната консултация с програмист.
А може би вече имаш сайт? Често се случва да правиш допълнения и доработки по него. Ако искаш да знаеш:

кой плъгин е най-подходящият за твоята цел – каквато и да е тя;
как да добавиш версия на още един език;
как да подобриш скоростта на сайта;
какви допълнителни защити можеш да му поставиш;
как да го мигрираш на друга платформа, etc.,

вземи участие в безплатната консултация на „Свободна практика“ и задай въпроса си на Марио Пешев.
Как да участваш

Публикувай въпроса си като коментар под месечния пост в рубриката „Питай програмист“. Ако си един от първите 7-ма, очаквай отговор до събота вечер (27.03.2021).

Кой води консултацията

Марио Пешев е създател на „DevriX“. Агенцията се нарежда сред първите 20 в света за WordPress решения. През последните 15 години Марио Пешев създава редица софтуерни решения и уеб приложения. През това време е и лектор в различни фирми и университети в страната. Блогър е и в mariopeshev.com – където споделя познанията си относно маркетинга, бизнес развитието и технологиите.

Последвай линка и задай въпросите си на Марио Пешев.

Кариерно Сафари 2021 – онлайн събитие
2021-03-18 - 2021-03-19
Ти си студент или млад професионалист в конкретна област и търсиш своя кариерен път. Знаеш какво можеш и си наясно кои личностни качества ти помагат в професионален план. Изградил си си и ясна представа за компанията, в която искаш да се развиваш. Сега ти остава да намериш точната фирма и да кандидатстваш за подходяща позиция. В това твое начинание със сигурност може да ти помогне платформата Тук-Там. Как? Включи се в Кариерно Сафари 2021. Основните изисквания са:

да си студент или млад специалист;
да си учил/работил в чужбина или да си се обучавал в чуждестранен университет по програма „Еразъм“ поне един семестър.

Кариерно Сафари ти е полезно, защото:

запознаваш се с екипите на различни компании и разбираш какви са актуалните свободни позиции в съответните фирми;
срещаш успели в своята област професионалисти, които ти дават ценни насоки и съвети за твоето бъдещо развитие.

Заяви участието си в една от следните сфери:

финанси, застраховане и счетоводство;
инженерство;
маркетинг и реклама;
продажби;
информационни технологии;
човешки ресурси.

В тези направления са и бизнес куизовете, в които предстои да се включиш.
След събитието можеш да оставиш CV-то си или профила в LinkedIn на компаниите, които са те впечатлили.
За кого е подходящо

За студенти или млади специалисти.

Участието е без такса, с предварителна регистрация.

Онлайн обучение „Игровизация: как да направим бизнеса си по-ангажиращ“
2021-03-18 16:00 - 17:30
Имаш малък бизнес, който се стремиш да развиваш, дори и в условия на ограничения. За да успяваш, трябва да си наясно и с предимствата си пред конкурнецията, и с целевата си аудитория.
Ако твоят фокус е насочен именно към разрастването и привличането на нови клиенти, то поредицата от събития, подготвени от MOVE.BG ти е от полза. Едно от тях е посветено на игровизацията. Какво представлява методът и как ти помага да достигнеш до своята аудитория? Всичко това научаваш от събитието. Вземи участие, за да разбереш как да:

определяш своите потенциални клиенти;
прилагаш модела на осемте мотиватора на поведението – Octalysis;
увеличиш ангажираността на потребителите.

За кого е подходящо

За собственици на бизнес.

Лектор

Ангел Георгиев е лектор, провеждал обучения в Европа, и САЩ. Той е и учител по програмиране и създател на платформата „Знам.бе“. Неговата страст е насочена към игрите и използването им в бизнес процеси.

Събитието е платено, с предварителна регистрация.

Входът е свободен за членовете на Club by MOVE.BG.

Онлайн дискусия „Възможности и проблеми на електронната търговия“
2021-03-19 10:00 - 12:00
Собственик си на онлайн магазин или планираш да изместиш бизнеса си в интернет. Ако имаш опит в електронната търговия, добре е да следиш новостите и тенденциите в тази сфера. А ако нямаш, но си решил да се захванеш с онлайн продажби, важно е да намериш отговор на много правно-счетоводни въпроси, преди да стартираш. И в двата случая събитието ти е от полза.
По време на дискусията се обръща внимание на:

някои правни проблеми – защитата на личните данни, правилата за промоции и др.;
различни счетоводни и данъчни въпроси;
логистиката;
интеграцията на електронните магазини.

За кого е подходящо събитието

За собственици на електронни магазини.

Лектори

Жанет Найденова, председател на Българска Е-комерс Асоциация;
адв. Христо Копаранов, партньор в „Попов, Арнаудов и партньори”;
Христо Петров, управител на „Голдън Вижън”;
Яница Димитрова, „Еконт Експрес“.

Входът е с нефиксирана такса, с предварителна регистрация.

Онлайн курс „Основи на ефективната дигитална реклама“
2021-03-20 14:30 - 2021-04-10 16:30
Създал си онлайн магазин и го ръководиш сам. Обгрижваш сайта си и развиваш профилите и страниците в социалните мрежи. Организираш и рекламните си кампании без чужда помощ. Не си специалист по маркетинг, затова и онлайн обученията са ти от голяма полза. Разгледай и предстоящото „Основи на ефективната дигитална реклама“.
Запиши го, за да разбереш:

каква е структурата на успешната целева страница;
как да създаваш ефективни рекламни кампании в Google Ads, Facebook, Instagram и Pinterest и как да анализираш и подобряваш резултатите от тях;
по какъв начин да използваш Instagram и Pinterest, за да разшириш аудиторията си.

Обучението е разделено на 4 основни лекции, а след всяка от тях има практическа задача, която ти помага да усвоиш веднага наученото.
За кого е подходящо събитието

За собственици на бизнес и начинаещи маркетолози.

Лектор

Красимир Калинов е маркетинг специалист и графичен дизайнер с над 10-годишен опит в сферата на рекламата.

Входът е с такса, с предварителна регистрация.

„Питай фотограф“ – безплатна, онлайн консултация със специалист
2021-03-22 - 2021-03-31
Част от любителите фотографи решават сами да заснемат продуктовите снимки за онлайн магазина си. И ти ли си от тях? Щом си любител, вероятно кадрите ти имат нужда от подобрения. Знаеш ли как да ги направиш? Включи се в безплатната консултация „Питай фотограф“, за да научиш.
Възможно е и да си от хората, които не знаят как да позират пред камера. Притесняваш се. Ще изглеждаш ли естествено? Или по-скоро неувереността ти ще се запечата на снимката? Получи практически насоки как да позираш и да се представиш в най-добрата си светлина, независимо дали снимките ти са за портфолиото или профила ти в Instagram. Попитай фотографа Павлина Иванова.
Как да участваш

Публикувай въпроса си като коментар под месечната публикация в рубриката „Питай фотограф“. Ако си един от първите 3-ма, очаквай отговор до сряда вечер (31.03.2020).

Кой води консултацията

Павлина Иванова е фотограф с 5-годишен опит в сферата. Дейността ѝ е насочена и към създаването на бизнес портрети и снимки за портфолио. Повече за услугите, които предлага, можеш да научиш от професионалния ѝ сайт.

Последвай линка и задай въпроса си на Павлина Иванова.

Уебинар „Супер продуктивност за майки“
2021-03-23 14:00 - 18:00
Може би познаваш поне една жена, която майсторски успява да балансира между семейството и кариерата, и се справя отлично. Питаш се как го постига, докато ти се втурваш ту в една задача, ту в друга, а в края на деня осъзнаваш, че си свършила всичко наполовина.
В голяма степен планирането на ангажиментите е ключово за успеха. Какво още ти е необходимо, за да се справяш с домашните и работните си задължения? Гледай безплатния уебинар, за да получиш отговор.
От водещите на събитието разбираш:

какви са уменията за продуктивност у дома и на работа;
какво представлява системата FLY мама;
как осъзнатото общуване с децата те прави по-продуктивна;
защо планирането е толкова важно и др.

Включи се, имаш възможност да зададеш въпросите си и да получиш персонален отговор.
За кого е подходящо събитието

За майки, на които им се налага да балансират успешно между професионалния и семейния живот.

Лектор

Дарина Янкова е копирайтър и маркетинг специалист в „Супер продуктивност“ и част от екипа на „Осъзнати родители“.

Уебинарът е без такса, с предварителна регистрация. Можеш да го гледаш на живо във Фейсбук в страницата на „1 наум“.
